Cava r'Ispica

La **Cava r'Ispica** (comu si dici ntâ parrata rausana), è na lonca vaddi di circa 13 chilòmitri tra li tirritoria di Muòrica, Spaccafurnu e Rusalini. Si carattirizza di na seri di custruzzioni scavati ntâ timpa cu diversi funzioni, usati di na pupulazzioni essinzialrmenti chi si cumpunia di massari e crapari, e chi doppu l'abbannunu prugrissivu dâ pupulazzioni n'sèquitu ô tirrimotu dû 11 di jinnaru 1693, attuarmenti s'apprisenta comu na seri di ruvini tra na ricca viggitazzioni spuntania.

## Storia

La cava si cumponi di na seri di grutti scavati ntâ timpa schi senza ntirruzzioni si sviluppunu pi tutta la lunchizza. La datazzioni nun è sicura. Sunnu forsi di èbbica sicana, e sirveru forsi pi cummattiri la culunizzazzioni greca. Mancanu però ducumenti chi ni tistimonianu l'esistenza. Lu primu documentu scrittu è na budda di Urbanu II dû 1092 chi attesta l'esistenza di n'abbitatu e dî chiesi ntî nu situ chiamatu *Hyspicae fundus*. Chistu, e lus sviluppu di n'abbitatu ntî grutti difinnuti assai boni, ha fattu pinsari chi la cava fu nu tirritoriu n cui li cristiani s'arrifuggiaru n'èbbica àrabba, puru pirchì lu situ nun è muntuvatu ntî nuddu ducumentu di èbbica àrabba.

## Siti principali

Lu **casteddu sicanu** è nu cumplessu di grutti chi si sviluppa su tri piana e chi domina nu vrazzu dâ cava. Costruzzioni assai ben difinnuta, lu casteddu era forsi la sedi dî rapprisintanti di n'anticu centru abbitatu, di èbbica àrabba. Tra lu setticentu e lu ottucentu lu casteddu era una dî meti principali dû Grand Tour dî viaggiatura rumantici chi vinìanu n Sicilia. Fu visitatu tra l'autri cosi di Vivant Denon, di Jean-Pierre Houël, di l'Abbati di Saint-Non e di l'archioluggu Sir Richard Hoare, quarchi annu prima di studiri pi primu lu situ di Stonehenge. All'ebbica la cava era attravirsata di nu ciumi chi scurria n supirfici pi bona parti dâ cava.

thumb|300px|Lu casteddu ntî na stampa antica.
Versu Muòrica s'attrova la **Spezieria** e la **[[Larderia]]**, chi si cumponinu di grutti addibbiti anticamenti ô cultu dî primi cristiani. Li ruvini di n'antica chiesia dû VI sèculu didicata a San Pancrazziu sunnu ancora visibbili.

Versu Spaccafurnu si pò taliari la **chiesia di Santa Maria dâ Cava**, cumplitamenti scavata ntâ timpa, e usata ancora òi ntî funzioni riliggiusi dâ Simana Santa. Ntâ cjhiesa si ponnu taliari ancora quarchi cosa dî l'affreschi di èbbica bizzantina chi la dicurava anticamenti. Lu cumplessu archiologgicu dâ **Forza**, era la sedi di lu centru abbitatu di Spaccafurnu e dâ famigghia Statella chi n'assicurau l'amministrazzioni pi quarchi sèculu. Si cumpunia di nu palazzu marchiunali, di na chiesia didicata â Madonna di l'Annunizata, e di vari lucali di sirvizzu, e di cui si pònnu vidiri li ruvini. La zona dâ *Forza* è puru chidda chi fu la cchiù abbitata all'èbbica dû tirrimotu e chi desi uriggini appoi â cità di Spaccafurnu, custruiuta a quarchi cintinara di metri ntî na zona chiù sicura.

Autri punti di ntiressi â cava sunnu la *petra rossa*, nu bloccu di timpa di na vintina di metri di diamitru, chi si staccau dâ cava forsi duranti lu tirrimotu, e na **grutta di Sant'Ilariuni**, unni secunnu la liggenna Sant'Ilariuni s'arrifuggiau pi quarchi annu duranti lu sò viaggiu chi lu purtau a girari tutti li tirritoria di lu mpiru rumanu tra lu mediu orienti, di unni era urigginariu e l'Italia.

Ntî la strema appindici sud di la cava, lu ciumi, canusicutu comu *Busaituni* sgorga dâ timpa â *Favara* e cuntinua versu li pantana vicinu â Marza. Mori però ntê campagni, vicinu â nu cumplessu di grutti scavati ntê timpi canusiuti cu lu nomu di **Grutti di San Marcu**, addibbiti â sipultura ntê primi sèculi dû cristianesimu.

Catigurìa:Archioluggìa